ועדת הכספים, כנסת 17, פרוטוקול מספר 636, 2007-12-31 11:20

שי חרמש: אני פותח את ישיבת ועדת הכספים בתקנות התעבורה (תיקון), התשס"ח-2007 (עדכון קבוצות מחיר).

בועז סופר: קבוצות מחיר לרכב מתעדכנות אחת לשנה בהתאם למודל מאוד מסודר בהתאם לשני מרכיבים: האחד, שערי החליפין, השני, בהתאם לשינוי שיעורי המס.

בועז סופר: החל ממחר יורד שיעור המס על כלי רכב – זה צו שאושר בוועדת הכספים לפני שנתיים – ב-6 נקודות אחוז.

בועז סופר: ההשפעה במחיר לצרכן היא סדר גודל של בין 2 ל-3.5 אחוזים, תלוי ברכב.

בועז סופר: בעצם יש כאן ירידה בקבוצות המחיר והדינמיקה או כוחות השוק הם כאלה שלצערי – או לשמחתי, לא משנה – יבואני הרכב מתאימים במרבית המקרים את המחירים לקבוצות ולכן בעצם יש פה הורדת מחירים לצרכן.

בועז סופר: תיקון אחד גברתי היועצת המשפטית, צריך להיות י"א ואחר כך י"ב.

יעקב ליצמן: יכול להיות שלוקחים את המחיר במכרז?

בועז סופר: לא יכול להיות אלא בטוח.

יעקב ליצמן: אם יש מחירון ברחוב, הוא לא בא ממך?

בועז סופר: לא.

בועז סופר: חס וחלילה.

בועז סופר: המציאות היא כזאת שאם הקבוצה יורדת מ-114 ל-111, מכיוון שצי הרכב גדול מאוד והמהלך שאישרתם לפני מספר שבועות היה כזה שנועד לצמצם במעט את השימוש ואני מקווה שאכן הוא יצטמצם, אבל עדיין שני-שליש, 70 אחוזים, זה צי הרכב.

בועז סופר: זה אומר שיבואן רכב נאלץ להתאים את עצמו לקבוצות המחיר כי הוא לא מוכר לצרכן הפרטי שפחות משנה לו אם הוא בקבוצה 2 או בקבוצה 3 אלא לצי הרכב שזה הופך להיות קריטי.

בועז סופר: העירה היועצת הכלכלית של הוועדה לגבי הקבוצות שבעצם יש פה פגיעה מסוימת בתחרות וזה מייצר התרכזות מסוימת.

בועז סופר: אמרתי שבגדול אני מסכים ברמה העקרונית.

בועז סופר: אנחנו שואפים, וזה יובא לאישור הממשלה במסגרת הוועדה ליישום אולי בעוד שנה ואולי בעוד שנתיים, כי הוודאות כאן חייבת להיות ברורה.

בועז סופר: יש כאן שינוי משמעותי ביותר ואי אפשר לעשות את זה מהיום להיום ובוודאי שאני לא מבקש להחיל את זה כרגע אלא אני מבקש רק לעדכן את קבוצות המחיר.

חיים אורון: אני קראתי את ההערה של סמדר ואני מודה שאני לא מקבל אותה.

סמדר אלחנני: למה?

חיים אורון: משום שאני לא בעד מחיר אחיד.

סמדר אלחנני: זה בדיוק ההפך ממה שכתבתי.

חיים אורון: אמרת מחיר מינימום והשאר אחוז קבוע.

סמדר אלחנני: נכון.

חיים אורון: כאן זה לא אחוז קבוע.

סמדר אלחנני: זה מה שהם מציעים ולא מה שאני מציעה.

בועז סופר: הבהרה.

בועז סופר: קבוצה מספר 1 הייתה 87 אלף שקלים.

בועז סופר: אם אתם זוכרים במסגרת ההסכמות לגבי שווי שימוש, הסכמנו להגדיל מעט את הקבוצה.

בועז סופר: אני מציין שהיא לא במסגרת המודל.

סמדר אלחנני: אני מפנה את תשומת לבכם לקבוצה 7 שעכשיו היא תהיה מ-273 אלף שקלים ותהיה אותה אגרת רכב וזה גם קובע לגבי מה שלא נדון עכשיו, אבל זה משקף את זה, את שווי השימוש ברכב צמוד.

סמדר אלחנני: אתה מקבל מרצדס, הדמיון שלי נעצר ביגואר, אתה מסדר לך שיגואר יהיה רכב צמוד במיליון שקלים וגם אתה משלם את ה-3,000 שקלים האלה.

סמדר אלחנני: זה נכון לכל הקבוצות האלה.

סמדר אלחנני: כל הזמן אני אומרת שצריך להתכנס למחיר של 111 אלף שקלים, אז מורידים משהו.

בועז סופר: לא מורידים בטיחות.

סמדר אלחנני: חשבתי אבל לא אמרתי אביזרי בטיחות.

בועז סופר: יש כאן יבואן שיכול להעיד שהוא מביא את כל אביזרי הבטיחות.

סמדר אלחנני: אתה יודע שחשבתי את זה אבל לא אמרתי את זה אלא כל מיני אביזרי נוחות.

סמדר אלחנני: הכל הולך על ההתכנסות הזאת כדי שיירשם במחיר 111 אלף ואז הוא נכנס לקבוצה 2 והוא משלם שווי רכב צמוד יותר נמוך.

סמדר אלחנני: מה זה קבוצות?

סמדר אלחנני: יש שבע קבוצות אבל אפשר לעשות אלף קבוצות.

סמדר אלחנני: עכשיו זאת בעיה סמנטית ולא כלכלית.

סמדר אלחנני: הרי המחיר לצורך מיון הקבוצות נקבע לפי מה שרשום לך בתעודת הקנייה.

סמדר אלחנני: יש מחירון ולכן זה לא משנה אם אתה קורא לזה קבוצה 1, 2, 3 או אתה קורא לזה קבוצה 1, 2, 3, 4, 5 כי זה אותו הדבר.

סמדר אלחנני: יש עלות רישום רכב וזה עולה כסף ולא חשוב אם מדובר בסובארו ישן או ביגואר החדש.

סמדר אלחנני: אותו מחיר שקובע את הקבוצה, שיקבע את הקבוצה האין סופית הזאת ואז זה עושה את הצדק המוחלט במיוחד בקבוצה מספר 7.

סמדר אלחנני: זה יכול אפילו להקטין.

שי חרמש: אנחנו מצביעים.

שי חרמש: ה צ ב ע ה אושר ברוב קולות חברי הכנסת

שי חרמש: תודה.